Kurqaninski rayonu

Kurqaninski rayonu () — Rusiya Federasiyası, Krasnodar diyarının tərkibində inzibati ərazi vahidi. İnzibati mərkəzi Kurqaninsk şəhəridir.
 Coğrafiyası 
Qərbdə Adıgeyin Koşexabl və Şovgenov rayonları ilə, şimal-qərbdə Ust-Labinski rayonu ilə, şimalda Tiflis və Qulkeviçski rayonları ilə, şərqdə Novokubanski rayonu ilə, cənubdan Krasnodar diyarının Labinski rayonu ilə həmsərhəddir.

 Tarix 
Rayon 2 iyun 1924-cü ildə Cənub-Şərq vilayətinin Armavir dairəsinin bir hissəsi olaraq meydana gəlir. Buraya Kuban-Qara dəniz diyarının ləğv edilmiş Armavir dairəsi ərazisinin bir hissəsi daxil idi.

Əvvəlcə rayona 4 kənd sovetliyi daxil idi: Bezvodnix Xutorov, Konstantinovski, Çetıryox Xutorov Soyuz, Staromixaylovski.

16 noyabr 1924-cü ildən rayon Şimali Qafqaz diyarına daxildir.

6 noyabr 1929-cu ildə ləğv edilmiş Petropavlovsk rayonunun ərazisi rayonun bir hissəsi olur.

10 yanvar 1934-cü ildən rayon Azov-Qara dəniz diyarının bir hissəsi olur.

31 dekabr 1934-cü ildə Temirqoevski rayonu rayondan ayrılır.

13 sentyabr 1937-ci ildən Kurqaninski rayonu Krasnodar diyarının bir hissəsi olur.

22 avqust 1953-cü ildə ləğv edilmiş Temirqoevski rayonu ərazisinin bir hissəsi rayona birləşdirilir.

11 fevral 1963-cü ildə rayon ləğv edildi, ərazisi Labinski rayonunun tərkibinə daxil olur.

3 mart 1964-cü ildə Kurqaninski rayonu əvvəlki sərhədlərində bərpa edilir.

1993-cü ildə kənd sovetliklərinin fəaliyyətinə xitam verilir, kənd idarələrinin əraziləri kənd dairələrinə çevrilir.

2005-ci ildə rayonda 10 bələdiyyə qurulur.

 Əhali 
1 yanvar 2006-ci il tarixinə rayon əhalisi 102 619 nəfər təşkil etmişdir. Bunun 45,2 % şəhər əhalisi, 54,8 % kənd əhalisidir. Bütün əhali arasında kişilər 46,4 %, qadınlar 53,6 % təşkil edir. Ümumi əhalinin 60178 (58,6 %) nəfəri əmək qabiliyyətli insanlar, 23,1 %-i pensiyaçılardır.
 Milli tərkib
Rayon əhalisinin əksəriyyəti ruslardır (86,5%), eyni zamanda ermənilərin əhəmiyyətli bir icması da var (7,2%).

Rayonun ərazisindəki Urmiya kəndi Rusiyadakı aysorların yeganə yığcam yaşayış yerdir.
 İnzibati-ətazi vahidləri 
Kurqaninski rayonunda 1 şəhər və 9 kənd inzivati vahidliyinə 32 yaşayış məntəqəsi daxildir. 

 İqtisadiyyat 
Kurqaninski rayonunun əhalisi əsasən kənd təsərrüfatı istehsalı və emal sənayesində çalışır.

Rayonun aparıcı kənd təsərrüfatı müəssisələri: QSC "Aqrokuban", "Rassvet" MMC, "Aqro-Qalan" MMC, "Qafqaz" QSC, "Selxoz-Qalan" MMC, QSC "Vozdvijenskoye", "Novoalekseevski". 
 İstinadlar 

 Mənbə 
 Курганинский район на портале исполнительных органов власти края 
 Официальный сайт Курганинского района
 Независимый интернет портал Курганинска, Курганинского района»
 Poçt indeksi:
 Почтовые индексы: Курганинский Район
 Почтовые индексы | Краснодарский край | Курганинский район